Avtale om legging av fiberkabel på privat eiendom.

**1 Grunneier gir fiberkabeleieren rett til:**

a) På eiendommen etablere og vedlikeholde fiberkabelen på den strekningen som vist på vedlagt

kart.

b) Ved legging og vedlikehold av fiberkabelen, hugge ned trær, busker mm som er til hinder for

for etableringen eller av sikkerhetshensyn til kabelen. Felte trær tilhører grunneieren, men

fiberkabeleieren skal være behjelpelig med bortkjøring av disse hvis ønskelig.

c) Tilgang til eiendommen under legging av fiberkabelen, normalt et arbeidsområde på ca 4 meters bredde.

d) Tilgang til eiendommen og benytte den plass man behøver for tilsyn, vedlikehold, reparasjon

og annet arbeid tilknyttet fiberkabelen.

**2 Fiberkabeleier skal sørge for minst mulig ulemper for grunneier, det skal bl.a tas hensyn til:**

a) På jord og skogbruksmark legges fiberkabelen slik at man best mulig kan utnytte jorda og at ikke

skogbruket vanskeliggjøres.

b) Ved boligtomter skal det utvises stor forsiktighet. Trær og busker skal bare fjernes i helt

nødvendige situasjoner. Det skal også arbeides så smalt som mulig, og aldri bredere enn 4 meter.

**3 Skade påført fiberkabel**

Fiberkabeleier skal snarest mulig reparere og eller erstatte skade som har oppstått i eierens regi

eller av fiberkabelens engasjerte entreprenør.

Der skade av fiberkabelen er påført fra grunneier eller av grunneiers engasjerte entreprenør, skal

grunneier reparere og eller erstatte skaden.

**4 Grunneier kan ikke bygge bygning, vei eller andre ting som blir til hinder for bruk og vedlikehold av fiberkabelen.**

Om grunneier i ettertid ønsker å omgjøre traseen for fiberkabelen, feks ved jorddyrking,

skogbruk, husbygging, grøfting, utlegging av tomter mm skal fiberkabeleier flytte eller endre

traseen av fiberkabelen hvis dette er mulig. Fiberkabel eier skal flytte eller endre trase av

kabelen, eller på annet vis se til at omgjøring av trase lar seg gjøre.

Dette forutsetter at grunneier opptrer rimelig og fornuftig.

Flytting av fiberkabelen betales av den som ønsker kabelen flyttet, fiberkabeleier og grunneier

kommer til enighet om dette i hver enkelt sak.

**5 Grunneier skal i god tid i forveien gi beskjed til fiberkabeleier om arbeid i og ved traseen til fiberkabelen.**

Hugst av trær, sprengning eller annet som kan medføre fare/skade på fiberkabelen skal

godkjennes av kabeleier på forhånd.

Fiberkabeleier skal ved behov og kostnadsfritt merke fiberkabelens trase på bakken, og vise

til sikkerhetstiltak. Fiberkabeleier skal uten kostnad for grunneier finne sikkerhetstiltak eller

svare for merkostnader som følge av uforandret bruk av land.

**6 Salg/overdragelse av eiendom.**

Grunneier skal ved salg/overdragelse av eiendommen gjøre ny eier oppmerksom på denne

avtale og fiberkabeleierens rettigheter.

**7 Salg av fiberkabel.**

Fiberkabeleier forbeholder seg rett helt eller delvis til salg/overdragelse/opphør av fiberkabel.

Fiberkabeleier har rett og plikt til å overføre og opplyse om denne avtale til nye eiere.

**8 Denne avtalen gjelder for all fremtid.**

Grunneieren får ingen erstatning for bruk av grunn i forbindelse med denne avtalen.

................................................ .................................................

Grunneier Fiberkabeleier

................................................ .................................................

Sted og dato Sted og dato

.............................................................................................................................................

Gårds og bruksnummer